**Քեթրին Վուլարդ** (1950, Wellsville, Ալեգանի շրջան, Նյու Յորք, ԱՄՆ), Սան Դիեգոյի Կալիֆորնիայի համալսարանի մարդաբանության պրոֆեսոր։ Նա մասնագիտացել է մարդաբանական լեզվաբանության մեջ և ստացել Կալիֆորնիայի Բերկլիի համալսարանի մարդաբանության փիլիսոփայական գիտությունների դոկտորի կոչում։

Վուլարդը 2009-ից 2011 թվականներին աշխատել է որպես Մարդաբանական լեզվաբանության միության նախագահ, որը հանդիսանում է Ամերիկյան մարդաբանական ասոցիացիայի մի մասը։

Հետազոտություններ և հրապարակումներ
----------------------------------

### Հետազոտական հետաքրքրություններ

Վուլարդը հետաքրքրված է մարդաբանական լեզվաբանությամբ, լեզվով և էթնիկական պատկանելությամբ, երկլեզվությամբ, լեզվական գաղափարախոսությամբ և Կատալոնիայում, Իսպանիայում և Միացյալ Նահանգներում քաղաքական դիսկուրսով։

### Հետազոտության ակնարկ

Վուլարդն ուսումնասիրում է սոցիալական հարաբերությունները և լեզվի օգտագործումը մարդաբանական տեսանկյունից՝ լեզուն դիտարկելով որպես հաղորդակցության գործիք, սոցիալական գործողությունների և աշխարհը հասկանալու միջոց։ Այս տեսանկյունից, Վուլարդի վերլուծությունները կարող են ներառվել ներկայիս քննադատական սոցիալեզվաբանության շրջանակներում, քանի որ նրա աշխատանքը միավորում է սոցիալեզվաբանական տեսությունը և սոցիալական տեսությունը։ Այս տեսանկյունից անհատների և խմբերի գաղափարները լեզվի և լեզվական պրակտիկայի վերաբերյալ ընկալվում են որպես հասարակության և սոցիալական կազմակերպությունների տարբեր տեսակետների արտահայտություն։ Քննադատական սոցիալեզվաբանության հետ են առնչվում նաև այնպիսի գիտնականների անուններ, ինչպիսիք են Պիեռ Բուրդյոն և Միխայիլ Բախտինը։

Ազգագրական հետազոտության հիման վրա Վուլարդը վերլուծում է հեղինակության և իսկության դերը մարդկանց լեզվի և հասարակական կարգի ըմբռնման գործում։ Մասնավորապես, այս հասկացությունները առավել տեսանելի են կատալոներենում՝ կապված ազգային լեզվական նախագծի փոփոխությունների և Կատալոնիայում կատալոներենի և կաստիլերենի կարգավիճակի հետ։ Կատալոնիայի ԶԼՄ-ների ուսումնասիրության արդյունքում Վուլարդը մատնանշում է թե ինչպես են դրանք օգտագործում կատալոնական լեզուն և մշակույթը՝ ցույց տալու երկրում հետամնացությունը։ Վուլարդի հետազոտությունն ուսումնասիրում է, թե ինչպես լրատվամիջոցները պատշաճ կերպով չեն ընկալում կատալոնական ինքնության կամ ինքնիշխանության շարժման լեզվական դինամիկան, ինչին նա անդրադառնում է իր «Singular and Plural: Ideologies of Linguistic Authority in 21st Century Catalonia» գրքում, որը գրվել է 2016 թվականին։

### Եզակի և հոգնակի. լեզվական ազդեցության գաղափարախոսությունները 21-րդ դարի Կատալոնիայում

«Եզակի և հոգնակի. Լեզվական ազդեցության գաղափարախոսությունները 21-րդ դարի Կատանոլիայում» գրքում Վուլարդը վերլուծում է լեզվական ազդեցությունը և այնուհետև կիրառում այս վերլուծությունը Կատալոնիայի քաղաքական իրավիճակի խնդիրներ վեր հանելիս։ Մի շարք դեպքերի ուսումնասիրության միջոցով Վուլարդը ցույց է տալիս փոփոխություններ կատալոնական լեզվական պրակտիկայի, ինքնության և գաղափարախոսության մեջ։ Իսպանիայում Կատալոնիայի ինքնավարության պայմաններում Կատալոնիայի և կատալոնական լեզվի հետ առնչվող մի շարք անձիք կասկածի տակ են դրվել և շարունակում են կասկածաքների տեղիք տալ վերջին տասնամյակների ընթացքում։ Վուլարդը կոչ է անում լեզվաբան-մարդաբաններին արձանագրել Կատալոնիայի քաղաքականությանն առնչվող լեզվական գաղափարախոսության, ազգայնականության և կոսմոպոլիտիզմի բևեռացումը։ Վուլարդը տրամադրում է հենք, որը կարող է օգտագործվել լեզվական ազդեցությունների վերլուծության համար և այն կիրառում է Կատալոնիայի լեզվական քաղաքականության մեջ։ Այնուհետև նա վերլուծում է, թե ինչպես կարող է այս ընդհանուր հենքը օգտագործվել այլ համատեքստերում լեզվական գաղափարախոսությունները վերլուծելու համար։ Վուլարդը ուսումնասիրում է լեզվի և քաղաքականության հատման շրջանակները՝ հիմնվելով իր հետազոտության վրա, թե ինչպես է լեզուն հեղինակություն ձեռք բերում հանրության աչքում։ Նա պնդում է, որ իսկության և անանունության գաղափարախոսությունները կենսական են սոցիալ-լեզվաբանական նատուրալիզմի համար։ Վուլադի պնդմամբ կատալոներեն խոսողները հակված են դեպի նորարարական լեզվական պրակտիկաների, որոնք տարբերվում են նատուրալիստական գաղափարախոսություններից։ Վուլարդը նաև անդրադառնում է Կատալոնիայի վերաբերյալ Միացյալ Նահանգների լուսաբանմանը և ԶԼՄ-ների «անհավասարակշռված» վերաբերմունքին։ Վուլարդի գիրքը արժանացել է Մարդաբանական լեզվաբանության միության Էդվարդ Սապիրի գրքի մրցանակին 2017 թվականին։

Ծանոթագրություններ
------------------

1. 1 2  SNAC — 2010.
2. ↑  Boix, Emili (2009). «Entrevista amb Kathryn A. Woolard: Departament d'Antropologia, Universitat de Califòrnia a San Diego». *Treballs de Sociolingüística Catalana* (Catalan). **20**: 435–446.`{{cite journal}}`: CS1 սպաս․ չճանաչված լեզու (link)
3. ↑  Yumpu.com. «Woolard». *yumpu.com*. Վերցված է 2019 թ․ փետրվարի 22-ին.
4. ↑  «Society for Linguistic Anthropology: Official Homepage of the SLA». Արխիվացված է օրիգինալից 2008-01-26-ին. Վերցված է 2014 թ․ մարտի 13-ին.
5. ↑  «Kathryn A. Woolard». *www.anthro.ucsd.edu*. Արխիվացված է օրիգինալից 2020 թ․ հունիսի 25-ին. Վերցված է 2019 թ․ փետրվարի 22-ին.
6. ↑  «Catalan language, identity, and independence». *OUPblog*. 2018 թ․ հունվարի 18. Վերցված է 2019 թ․ փետրվարի 22-ին.
7. ↑  Ahearn, Laura M. (2016 թ․ հոկտեմբերի 6). *Living language : an introduction to linguistic anthropology* (Second ed.). Chichester, West Sussex, England. էջեր 19–20. ISBN 9781119060666. OCLC 960760046.
8. ↑  «Kathryn Woolard, "Singular and Plural: Ideologies of Linguistic Authority in Twenty-First Century Catalonia" (Oxford UP, 2016)». *New Books Network*. 2018 թ․ մարտի 6. Վերցված է 2019 թ․ փետրվարի 22-ին.
9. ↑  Woolard, Kathryn Ann (2016). *Singular and plural : ideologies of linguistic authority in 21st century Catalonia*. ISBN 9780190258627. `{{cite book}}`: `|website=` ignored (օգնություն)
10. ↑  FM, Player. «Kathryn Woolard, "Singular And Plural: Ideologies Of Linguistic Authority In Twenty-First Century Catalonia" (Oxford UP, 2016) New Books In Sociology podcast». *player.fm*. Վերցված է 2019 թ․ փետրվարի 22-ին.(չաշխատող հղում)